Образац 4

**С А Ж Е Т А К**

**РЕФЕРАТА КОМИСИЈЕ O ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**I - О КОНКУРСУ**

Назив факултета: **Филозофски факултет Универзитетa у Београду**

Ужа научна, oдносно уметничка област: **Школска педагогија**

Број кандидата који се бирају: 1

Број пријављених кандидата: 1

Имена пријављених кандидата:

1. **Емина Хебиб**

**II - О КАНДИДАТИМА**

**Под 1.**

**1) - Основни биографски подаци**

- Име, средње име и презиме: **Емина Џ. Хебиб**

**-** Датум и место рођења: **03. август 1963. године**

**Дубровник, Република Хрватска**

**-** Установа где је запослен: **Филозофски факултет Универзитета у Београду**

**-** Звање/радно место: **ванредни професор**

**-** Научна, односно уметничка област: **Школска педагогија**

**2) - Стручна биографија, дипломе и звања**

Основне студије:

- Назив установе: **Филозофски факултет Универзитета у Београду**

- Место и година завршетка: **Београд, 1987. год.**

Магистеријум:

- Назив установе: **Филозофски факултет Универзитета у Београду**

- Место и година завршетка: **Београд, 1994. год.**

- Ужа научна, односно уметничка област: **Школска педагогија**

Докторат:

- Назив установе: **Филозофски факултет Универзитета у Београду**

- Место и година одбране: **Београд, 2005. год.**

- Наслов дисертације: **Школа као контекст самореализације наставника**

- Ужа научна, односно уметничка област: **Школска педагогија**

Досадашњи избори у наставна и научна звања:

**- 1990. - избор у звање асистента‒приправника;**

**- 1995. - избор у звање асистента;**

**- 1999. - поновни избор у звање асистента;**

**- 2003. - поновни избор у звање асистента;**

**- 2006. - избор у звање доцента;**

**- 2010. - поновни избор у звање доцента;**

**- 2013. - избор у звање ванредног професора.**

2.

**3) Објављени радови**

|  |  |  |  |  |
| --- | --- | --- | --- | --- |
| **Име и презиме:**  **Емина Хебиб** | **Звање у које се бира:**  **Ванредни професор** | | **Ужа научна, односно уметничка област за коју се бира:**  **Школска педагогија** | |
| **Научне публикације** | Број публикација у којима је једини или први аутор | | Број публикација у којима је аутор, а није једини или први | |
| пре последњег избора/реизбора | после последњег избора/реизбора | пре последњег избора/реизбора | после последњег избора/реизбора |
| Рад у водећем научном часопису међународног значаја објављен у целини |  |  |  |  |
| Рад у научном часопису међународног значаја објављен у целини | 8 | 1 | 1 | 2 |
| Рад у научном часопису националног значаја објављен у целини | 5 | 3 |  | 1 |
| Рад у зборнику радова са међународног научног скупа објављен у целини | 1 | 1 | 1 | 3 |
| Рад у зборнику радова са националног научног скупа објављен у целини | 2 | 3 | 2 | 4 |
| Рад у зборнику радова са међународног научног скупа објављен само у изводу (апстракт), а не и у целини | 1 |  | 3 | 1 |
| Рад у зборнику радова са националног научног скупа објављен само у изводу (апстракт), а не и у целини |  |  |  |  |
| Научна монографија, или поглавље у монографији са више аутора | 9 | 2 | 2 | 2 |
| **Стручне публикације** | Број публикација у којима је једини или први аутор | | Број публикација у којима је аутор, а није једини или први | |
| пре последњег избора/реизбора | после последњег избора/реизбора | пре последњег избора/реизбора | после последњег избора/реизбора |
| Рад у стручном часопису или другој периодичној публикацији стручног или општег карактера | 2 |  | 3 |  |
| Уџбеник, практикум, збирка задатака, или поглавље у публикацији те врсте са више аутора |  |  | 3 |  |
| Остале стручне публикације (пројекти, софтвер, друго) |  |  |  |  |

**Напомене:** 1. Навести у ком часопису са SCI, SSCI или AHCI листе су радови објављени;

2. Квантитативно исказати научне резултате за стицање звања наставника у пољу друштвено-хуманистичких наука,

према табелама 1. и 2. које су саставни део Критеријума за стицање звања наставника на Универзитету у Београду.

3.

**4) - Оцена о резултатима научног, односно уметничког**

**и истраживачког рада**

У свом досадашњем раду, др Емина Хебиб објавила је укупно 68 самосталних и коауторских радова: три самосталне књиге, две стручне монографије, један приручник за наставнике, четири поглавља у монографској публикацији, 8 прилога у тематским зборницима, 24 чланка у научним часописима, 6 радова објављених у целини са међународних скупова, 11 радова објављених у целини са скупова националног значаја, 7 објављених резимеа излагања на скуповима међународног значаја и два извештаја о ефектима примене програма образовања. Од избора у звање ванредног професора, др Емина Хебиб објавила је укупно 23 самостална и коауторска рада: једно поглавље у монографској публикацији, три прилога у тематским зборницима, 7 чланака у научним часописима, четири рада објављена у целини са међународних скупова, 7 радова објављених у целини са скупова националног значаја и један резиме излагања на скупу међународног значаја.

У свом научном и истраживачком раду др Емина Хебиб доследно се креће у оквирима Школске педагогије као научне педагошке дисциплине и пажњу усмерава на проучавање веома значајних и актуелних питања из домена теорије школског образовања, као и праксе функционисања школе и школских система. У проучавању одабраних научних и стручних проблема и питања аутор заузима интердисциплинарни приступ, односно користи теоријска сазнања развијена не само у оквиру педагошке науке, већ и психологије, социологије и антропологије. Резултат таквог приступа су темељне и свеобухватне анализе одабраних тема, као и аргументовано изложени критички осврти на развијене приступе и концепте у домену теорије и праксе школског образовања. Својим научним радовима аутор на најбољи начин афирмише Школску педагогију као научну дисциплину.

**5) - Оцена резултата у обезбеђивању научно-наставног подмлатка**

Од избора у звање ванредног професора др Емина Хебиб је била ментор за израду једне докторске дисертације, једне магистарске тезе и 7 мастер радова. Тренутно обавља улогу ментора за једног студента докторских студија и за пет студената мастер академских студија педагогије. Као члан комисија, од избора у звање ванредног професора, учествовала је у одбрани четири докторске дисертације и 16 мастер радова.

**6) - Оцена о резултатима педагошког рада**

Проф. др Емина Хебиб је предметни наставник за укупно пет предмета из предметне области Школска педагогија на основним академским, мастер академским и докторским студијама педагогије (два обавезна и три изборна предмета). У периоду од избора у звање ванредног професора, др Емина Хебиб је, у сарадњи са колегама са Катедре за Школску педагогију, развила предметне програме за два нова изборна предмета на основним и мастер академским студијама педагогије. Као и у досадашњем раду на развоју предметне области, полазишта у разради предметних програма представљали су увиди у најновија теоријска сазнања развијена у научној области Школска педагогија, као и праћење промена у школској пракси и пракси функционисања школског система Србије и европских школских система. За све предметне програме редовно разрађује водиче за реализацију предметних програма, а за потребе наставе континуирано припрема приручне и инструктивне материјале за студенте, као и писана упутства за остваривање предиспитних и испитних обавеза студената. У осмишљавању предиспитних обавеза нагласак ставља на примену и развој знања код студената, што сами студенти процењују као веома функционално. Континуираним и систематским залагањем за развој Школске педагогије као предметне области, проф. др Емина Хебиб дала је значајан допринос развоју студијског програма педагогије.

У прилог претходно реченом говоре и позитивне оцене добијене у процесу студентске евалуације наставног рада. У периоду од избора у звање ванредног професора, односно од школске године 2013‒2014. до данас, оцене које је проф. др Емина Хебиб добијала на студентској евалуацији наставног рада за обавезне и изборне предмете на основним академским, мастер академским и докторским студијама педагогије кретале су се у распону од 3.75 до 5.00. Просечна оцена добијена на студентској евалуацији у последњем изборном периоду је 4.42.

**7) - Оцена о ангажовању у развоју наставе и других**

**делатности високошколске установе**

Од почетка рада на Одељењу за педагогију и андрагогију др Емина Хебиб ангажована је у развоју делатности матичног Одељења и Факултета. Од избора у звање ванредног професора др Емина Хебиб обављала је и/или обавља следеће активности: шеф Катедре за Школску педагогију од 2013. године; члан радне групе Одељења за педагогију и андрагогију за нострификацију диплома стечених у иностранству и радне групе за утврђивање диференцијалних испита за упис на мастер академске и докторске студије педагогије (од 2009. године); члан Савета Филозофског факултета (представник Групе за педагогију Одељења за педагогију и андрагогију) у сазиву од октобра 2015. године; руководилац студијског програма педагогије за признавање високошколских исправа стечених у иностранству ради наставка образовања на Универзитету у Београду (од 2015. године).

**III - ЗАКЉУЧНО МИШЉЕЊЕ И ПРЕДЛОГ КОМИСИЈЕ**

Кандидат др Емина Хебиб испуњава услове за поновни избор у звање ванредног професора на основу законских одредби, одредби Статута Филозофског факултета, Критеријума за стицање звања на Универзитету у Београду и Правила о ближим условима за избор наставника и сарадника Филозофског факултета у Београду.

Укупним досадашњим научноистраживачким и педагошким радом (објављеним научним радовима и доприносом развоју Школске педагогије као научне педагошке дисциплине, ангажовањем на развоју наставе, предметне области Школска педагогија и студијског програма педагогије у целини, ангажовањем у раду матичног Одељења и Факултета, стручним ангажовањем ван Факултета) др Емина Хебиб дала је значајан допринос развоју Школске педагогије као научне и академске педагошке дисциплине.

Узимајући у обзир све претходно речено, са задовољством предлажемо Изборном већу Филозофског факултета у Београду да др Емину Хебиб поново изабере у звање ванредног професора за ужу научну област Школска педагогија, на период од пет година.

Место и датум:

Београд, 23. 05. 2018.

ПОТПИСИ ЧЛАНОВА КОМИСИЈЕ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Недељко Трнавац

редовни професор у пензији

Филозофски факултет Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Вера Спасеновић

ванредни професор

Филозофски факултет Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Радмила Николић

редовни професор

Педагошки факултет у Ужицу Универзитета у Крагујевцу