|  |
| --- |
| УНИВЕРЗИТЕТ У БЕОГРАДУ  **ФИЛОЗОФСКИ ФАКУЛТЕТ**  ДС/ПС 05/4-02 бр. 870  24.05.2018. године |

**З А П И С Н И К**

са VI ванредне седнице Наставно-научног већа Филозофског факултета у Београду која је одржана 24.05.2018. године

Проф. др Данијел Синани, председник Већа, констатовао је да је пребројавањем евиденционих листића о присуству на седници, утврђено да је присутно 183 од укупно 238 чланова Већа, те да постоји кворум за рад и пуноважно одлучивање Наставно-научног већа. Седници присуствује и 26 истраживача у научном звању.

Седница Већа је отпочела у 13,00 часова.

I

Проф. др Живан Лазовић затражио је да се изврши измена у предложеном дневном реду и да тачка II гласи: Изјашњавање о Извештају Кандидационе комисије.

Проф. др Живан Лазовић приложио је свој предлог и дискусију у писаном облику и иста чини саставни део овог записника.

Проф. др Ненад Макуљевић, председник Кандицаоне комисије, детаљније је говорио о раду и одлучивању Кандидационе комисије. Рекао је да је Кандидациона комисија поступала у складу са одредбама Статута Филозофског факултета и Пословника о раду Кандидационе комисије и да два одељења нису испунила своју статутарну обавезу да утврде мишљење о предлогу Кандидационе комисије, а да је чланом 211. Статута прописано да Кандидациона комисија утврђује предлог за гласање на Већу на основу достављених мишљења. Даље је рекао да су чланови Кандидационе комисије који су сматрали да Комисија не поступа у складу са Статутом могли да затраже од Савета Факултета аутентично тумачење одредби Статута које регулишу поступак који претходи упућивању одговарајућег предлога Наставно – научном већу на одлучивање.

У расправи у вези са утврђивањем днавног реда учествовали су: проф. др Александар Молнар, проф. др Слободан Перовић, проф. др Марија Бабовић, проф. др Мина Петровић, проф. др Огњен Радоњић, проф. др Небојша Грубор, проф. др Владимир Илић.

Обављено је гласање дизањем руку о предлогу проф. др Живана Лазовића да тачка II предложеног дневног реда гласи: Изјашњавање о Извештају Кандидационе комисије. Председник Већа је констатовао да је за прихватање предлога гласало 65 чланова Већа и да предлог није прихваћен

За прихватање дневног реда у целини, предложеног од стране Председника Већа гласало је 116 чланова Већа.

Проф. др Данијел Синани констатовао је да су чланови Већа већином гласова присутних чланова утврдили дневни ред у целини.

II

После обављене прозивке, проф. др Данијел Синани, председник Већа констатовао је да седници присуствује 202 наставника и истраживача, те да постоји кворум за расправљање и одлучивање везано за ову тачку дневног реда.

У Изборну комисију за гласање ради утврђивање предлога за избор декана Факултета именовани су: проф. др Исидора Јарић, доц. др Бранка Вранешевић и доц. др Нина Куленовић.

После прозивки члановима Већа су уручивани гласачки листићи.

Пошто је гласање завршено, Изборна комисија за гласање је утврдила резултате гласања и доставила Већу Извештај у коме је констатовала:

1. гласао је 201 члан Наставно-научног већа;

2. за утврђивање предлога да се проф. др Миомир Деспотовић изабере за декана Филозофског факултета гласало је 130 чланова Наставно-научног већа,

3. против утврђивања предлога гласало је 30 чланова Наставно-научног већа,

4. уздржан је био 41 члан Наставно-научног већа,

5. неважећих гласачких листића није било,

6. неупотребљених гласачких листића је било 79.

Проф. др Данијел Синани, председник Већа, констатовао је да је Наставно-научно веће, већином гласова присутних чланова, донело следећу

О Д Л У К У

Утврђује се предлог одлуке да се за декана Филозофског факултета, за мандатни период од 01.10.2018. до 30.09.2021. године, изабере

др Миомир Деспотовић, редовни професор на Одељењу за педагогију и андрагогију.

Седница је завршена у 15,30 часова.

|  |  |  |
| --- | --- | --- |
| ЗАПИСНИЧАР  Драгана Станисављевић |  | ПРЕДСЕДНИК ВЕЋА  Проф. др Данијел Синани |