УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

ОДЕЉЕЊЕ ЗА ИСТОРИЈУ УМЕТНОСТИ

15.05.2018.

НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА

ИЗВЕШТАЈ О УТВРЂИВАЊУ ИСПУЊЕНОСТИ УСЛОВА ЗА ИЗБОР СТЕФАНЕ МАНИЋ У ИСТРАЖИВАЧКО ЗВАЊЕ ИСТРАЖИВАЧ-ПРИПРАВНИК

Наставно-научно веће Филозофског факултета изабрало нас је у комисију за утврђивање испуњености услова за избор Стефане Манић у истраживачко звање истраживач-приправник.

1. *Основни подаци о кандидату*

Стефана Манић je рођена 1988. године у Прокупљу. Средњу музичку школу завршила је у Нишу 2007. године, након чега је уписала Филозофски факултет Универзитета у Београду. Дипломирала је 2012. године на Одељењу за историју уметности. Мастер студије завршила је 2015. године на Семинару за музеологију и херитологију Одељења за историју уметности на Филозофског факултета у Београду (просечна оцена 10,00) и наставила усавршавање на докторским студијама које је уписала 2016. године и тренутно их похађа.

1. *Преглед стручног и научног рада*

Кандидаткиња је до сада објавила четири научна рада: оригинални научни рад под насловом *Град-музеј: Карађорђева улица у Београду као систем докумената*; у часопису *Теме* (г. XL, бр. 3, јул-септембар 2016, Ниш, стр. 938-949) и излагања са научних скупова: *Заштита непокретног културног наслеђа: примена дигиталних технологија*; зборник радова ( *„Традиционално и савремено у уметности и образовању“*, Косовска Митровица, 2016), *Непокретна културна баштина – музеалије урбаног простора. Изложбе архитектуре на отвореном*; зборнику VIII конференције (*„Културно добро данас – вредност и значење“* Завода за заштиту споменика културе града Београда, Београд, 2017, стр. 48-59), и *Дигиталне технологије у заштити непокретног културног наслеђа* (*„Посебне збирке у контексту заштите културне баштине и као подстицај културног развоја“*, Београд, 2017).

1. *Оцена стручног и научног рада*

Главна истраживачка интересовања кандидаткиње су у области непокретног културног наслеђа: истраживање музеализације града и архитектуре, употреба дигиталних технологија у сврхе заштите, презентације и промоције непокретног културног наслеђа, теорија студија баштине и музеологије. Фокус је на унапређењу заштите и презентације историјских градова и градова са потенцијалом музеја на отвореном и истраживању могућности излагања непокретне баштине *in situ* помоћу нових технологија. Вредност научног рада у овако одређеном истраживачком домену потврђена је учешћем на три научна скупа и прихватњем излагања за објављивање у целини, а нарочито објавивањем оригиналног научног рада у часопису категорије М24 (рад у часопису међународног значаја верификованог посебном одлуком Министартва просвете, науке и технолошког развоја Републике Србије).

1. *Оцена испуњености услова за стицање истраживачког звања*

Сходно *Правилнику о поступку, начину вредновања и квантитативном исказивању научноистраживачких резултата истраживача*, који предвиђа да „Звање истраживач - приправник стиче кандидат који има завршен други степен академских студија који му омогућава упис на докторске академске студије, са просечном оценом најмање осам (8) и има уписане докторске студије.“, констатујемо да кандидаткиња у пуној мери испуњава услове за стицање звања истраживач-приправник.

1. *Предлог Наставно-научном већу*

Стога, констатујући пуну утвђеност услова за избор кандидаткиње у истраживачко звање, предлажемо Наставно-научном већу Филозофског факултета да Стефану Манић изабере у истраживачко звање истраживач-приправник.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Милан Попадић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Милица Божић Маројевић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Никола Крстовић