Наставно-научном већу

Универзитета у Београду – Филозофског факултета

У својству чланова Комисије за припрему извештаја о избору у истраживачко звање, изабране на XVIII редовној седници Наставно-научног већа Филозофског факултета одржаној 03. маја 2018. године, подносимо Већу следећи

**ИЗВЕШТАЈ**

**о испуњености услова за избор Марије Петровић**

**у звање истраживач-приправник**

Марија Петровић рођена је 16. јуна 1990. године у Београду. Основне студије филозофије уписала је на Филозофском факултету у Београду 2009. и дипломирала 2015. године, са просечном оценом 8,76 и завршним радом на тему „Како се брани абортус: питање о моралној исправности абортуса“. Пети семестар студија провела је на Филозофском факултету Универзитета у Гранади (Шпанија), као стипендиста програма Еразмус мундус (Erasmus Mundus). Током основних студија била је чланица Удружења студената филозофије, а његова председница од 2012. до 2013. године. Звање мастера филозофије стекла је на истом Факултету 2016. године, одбранивши рад под насловом „Може ли ектогенеза да буде решење проблема абортуса“ и остваривши укупну просечну оцену 10,0. На групи ДОКТОРСКЕ СТУДИЈЕ ФИЛОЗОФИЈЕ 28. 02. 2018. године уписала је другу годину студирања.

Објавила је текст уводног карактера у зборнику *Мишљење, веровање, делање: филозофско оријентисање у политичкој ситуацији* (прир. Игор Цвејић, Београд: Удружење студената филозофије Београда, 2013, стр. 5-7).

Области њеног интересовања и истраживања су етика, биоетика, историја филозофских идеја, политичка и друштвена филозофија.

Узевши у обзир научноистраживачки потенцијал кандидата, Комисија налази да су испуњени сви неопходни услови и предлаже Наставно-научном већу да изабере Марију Петровић у звање истраживача-приправника.

У Београду, 16. 5. 2018. чланови Комисије:

др Јован Бабић, редовни професор

др Ненад Цекић, ванредни професор

др Александар Добријевић, доцент