Наставно-научном већу

Универзитета у Београду – Филозофског факултета

У својству чланова Комисије за припрему извештаја о избору у истраживачко звање, изабране на XVIII редовној седници Наставно-научног већа Филозофског факултета одржаној 03. маја 2018. године, подносимо Већу следећи

**ИЗВЕШТАЈ**

**о испуњености услова за избор Игора Стојановића**

**у звање истраживач-приправник**

Игор Стојановић рођен је 14. марта 1983. године у Београду. Основне студије филозофије уписао је на Филозофском факултету у Београду 2011. и дипломирао 2015. године, са просечном оценом 9,76 и завршним радом на тему „Модални онтолошки аргумент“. Звање мастера филозофије стекао је на истом Факултету 2016. године, одбранивши рад под насловом „Проблем зла“ (оцена 10) и остваривши укупну просечну оцену 9,81. Од 2016. године студент је докторских студија филозофије на Филозофском факултету, на којима испуњава све предвиђене обавезе.

Током школске 2016/17. године обављаo је послове сарадника у настави на предмету *Примењена етика* на Одељењу за филозофију, а у школској 2017/18. години поред наведеног предмета додатно је ангажован, такође у својству сарадника у настави, на предмету *Увод у етику*.

Научноистраживачка опредељења докторанда Игора Стојановића везана су за области метаетике (квази-реализам, примена метаетичких аргумената у пројектима нормативног оправдања политичких система, слободна воља и морална одговорност).

С обзиром на доказане академске квалитете и научноистраживачки потенцијал кандидата, Комисија налази да су испуњени сви неопходни услови и предлаже Наставно-научном већу да изабере Игора Стојановића у звање истраживача-приправника.

У Београду, 16. 5. 2018. чланови Комисије:

др Јован Бабић, редовни професор

др Ненад Цекић, ванредни професор

др Александар Добријевић, доцент